દેશના આવા પ્રથમ ડેન્ટલ મ્યુઝિયમમાં તેમણે બીજા વિશ્વયુધ્ધથી આજદીન સુધીના 250 થી 300 જેટલા જુદીજુદી પ્રકારના ટૂથબ્રશ, વર્ષ 1891થી અત્યાર સુધીમાં દંત ચિકિત્સા અંગે બહાર પડાયેલી ટપાલ ટિકીટો, વિવિધ પ્રકારના ડેન્ટલ ફ્લોશ, ઈન્ટર ડેન્ટલ બ્રશીશ, અલગ-અલગ ડિઝાઈનની ટૂથપિક, દાંતની છાપ વાળા વિવિધ દેશોના કોઈન્સ અને કરન્સી નોટો, દાંતના પ્રિવેન્ટિવ મોડલ્સનો સંગ્રહ, પહેલાના જમાનામાં દાંતની સારવાર માટે દર્દીને બેસાડવાની જુદીજુદી ખુરશીઓ અને એક્સ-રેનો સંગ્રહ, આયૂર્વેદમાં સુશ્રૃત ઋષિ દ્વારા દંત ચિકિત્સા માટે બનાવવામાં આવેલા ઓજારોની રેપ્લીકા અને વિશ્વભરમાં ડેન્ટિસ્ટને લગતી પ્રતિમાઓનો સંગ્રહ પણ રાખવામાં આવ્યો છે. આગામી 16મી તારીખથી જાહેર જનતા માટે આ મ્યુઝિયમને ખુલ્લુ મુકવામાં આવશે. ડો. ચંદારાણા કહે છે કે, આ મ્યુઝિયમ બનાવવા માટે તેમના પુત્ર ડો. પ્રણવ અને પરિવારના અન્ય સદસ્યોનો અમૂલ્ય ફાળો છે.